Mittelsachsenin piirikunta

Mittelsachsenin piirikunta (saks. Landkreis Mittelsachsen) on piirikunta Saksan Saksin osavaltiossa. Piirikunnan pinta-ala on 2 116,85 neliökilometriä ja väkiluku 306 185 asukasta. Pääkaupunki on Freiberg. Piirikunta perustettiin Saksin piirikuntauudistuksessa 1. elokuuta 2008 ja se koostuu aiempien Döbelnin, Freibergin ja Mittweidan piirikuntien alueista. Lännessä se rajoittuu Thüringenin Altenburger Landiin, lounaassa Saksin Zwickaun piirikuntaan ja piirittömään Chemnitzin kaupunkiin, etelässä Erzgebirgskreisiin ja Tšekin tasavaltaan, idässä Sächsische Schweiz-Osterzgebirgeen ja Meisseniin, pohjoisessa Nordsachsenin piirikuntaan sekä luoteessa Leipzigin piirikuntaan.